28/09/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 98/2011

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Electra del Jallas, S, A, Enderezo Social: Pza. Constitución, 17, 15270- Cee (A Coruña). Denominación: L. M. T., C. T., R. B. T., Barbeira II. Situación: Santa Comba. Características Técnicas: Liña eléctrica de media tensión aérea, a 20 kV., de 437 m. de lonxitude, en condutor LA-56, coa orixe na L. M. T. A. existente a C. T. Barbeira I e final no C. T. proxectado de Barbeira II, tipo aéreo de 100 kVA. e acoplamento á rede de baixa tensión. Concello de Santa Comba. Resultan os seguintes feitos: Primeiro.-A petición someteuse a información pública por Acordo do 31 de marzo de 2011, da Xefatura Territorial, publicada no DOG do 23 de maio de 2011, no BOP da Coruña do 27 de abril de 2011 e no Diario La Voz de Galicia de 27 de abril de 2011, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Dona Anaida Saccone Aananou, propietaria do predio n°6, manifesta que revisada a solicitude da liña para un centro de transformación que cruza o seu predio, única en propiedade, comunica que se podería chegar a un acordo sen prexuízo ningún pasando pola pista de enfronte ou ben soterrando a liña. Dona Araceli Isabel Bufi Ivanchenko, propietaria do predio n°13, manifesta que debido a que vive en Madrid non pode desprazarse, e non entende porque o seu predio está en esa fase e cal é o resultado. Destas alegacións se Ile deu traslado á empresa solicitante, manifestando Electra del Jallas, S. A., o seguinte.: Predio n° 6 en referencia á modificación do trazado para adaptalo ao vario público implicaría afectar a outras propiedades, dado ca liña debe gardar unha separación regulamentaría á vía. En canto á alternativa subterránea non se acredita que o seu costo non supere o 10% do presuposto da liña, non sendo admisible polo tanto dita variante (art.161 R. D. 1955/2000 de 1 de decembro). Indica que o proxecto estudouse seguindo o trazado que o autor do proxecto considerou como mais conveniente, no seu intento de encontrar a solución óptima conforme ao R. D. 223/2008 de 15 de febreiro e que non existen nin prohibicións nin limitacións que impidan o establecemento da servidume de paso (artigo 57 Lei do Sector Eléctrico e artigo 161 R. D. 1955/2000 de 1 de decembro). Que dos 13 propietarios afectados 11 deles deron o seu consentimento para o establecemento da servidume de paso conforme o trazado contemplado no proxecto. Predio n° 13, xunta copia da información remitida á alegante para que sexa incorporada ao expediente. Fundamentos de dereito. Primeiro.-A Xefatura Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.-A Vista das alegacións presentadas e das contestacións da empresa e do resto da documentación que consta no expediente, queda de manifesto o seguinte: En canto á modificación do trazado para adaptalo a vía pública, implicaría afectar a outras propiedades, o terse que gardar unha separación regulamentaria as vías. En canto a que o trazado sexa subterráneo non se xustifica que o seu custo non sexa superior nun 10% ao orzamento da parte da liña afectada pola variante tal como recolle o artigo 161 do Real Decreto 1955/2000. Que o trazado da liña de media tensión proxectada cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica. De acordo co que antecede e no exercicio das competencias atribuídas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. ACoruña, 8 de setembro de 2011 Tristana Moraleja Gómez Xefa territorial da Coruña